**Oznámenie o vyhlásení výberového konania**

**Mestský úrad Púchov, Štefánikova 821/21, 020 18 Púchov**

**vyhlasuje výberové konanie na**

* 1 pracovnú pozíciu terénneho asistenta (TA COVID)

**Výberové konanie sa uskutoční dňa 12.01.2021 o 08:00 hod. v priestoroch zasadačky na Mestskom úrade Púchov.**

Záujemcovia o niektorú z uvedených pracovných pozícií môžu písomnú žiadosť o prijatie do zamestnania doručiť osobne alebo zaslať poštou na adresu obecného úradu.

Žiadosť je potrebné zaslať v zalepenej obálke s označením **„Výberové konanie NP COVID MRK - NEOTVÁRAŤ“.**

**Uzávierka na predkladanie žiadostí o prijatie do zamestnania je 08.01.2021 do 12:00 hodiny (rozhodujúcou pre zaradenie do výberového konania bude dátum pečiatky doručovacej pošty na obálke**).

Záujemcovia, ktorých žiadosti do výberového konania boli doručené po stanovenom termíne uzávierky, nebudú zaradení do výberového konania.

**Zoznam požadovaných dokladov k žiadosti o prijatie do zamestnania:**

* žiadosť, ,
* životopis uchádzača,
* doklad o najvyššom dosiahnutom vzdelaní,
* uchádzač môže predložiť aj odporúčania alebo pracovné hodnotenia od predchádzajúceho zamestnávateľa alebo organizácií, s ktorými v minulosti spolupracoval alebo iné doklady potvrdzujúce spôsobilosť (certifikáty zo školení a podobne),
* vyhlásenie o bezúhonnosti (vybratý uchádzač následne doručí aj výpis z registra trestov).

**Minimálne kvalifikačné predpoklady pre pozíciu Terénny asistent COVID:**

1. ukončené neúplné stredoškolské vzdelanie resp. nižšie stredné odborné vzdelanie.

**Suma základnej zložky mzdy: 815,86 € / brutto**

**Výberové kritériá na pozíciu terénny asistent TA COVID:**

1. Objektívne preukázateľné skúsenosti s prácou s cieľovou skupinou, napríklad pôsobenie v komunitách postihnutých alebo ohrozených sociálnym vylúčením v rámci poskytovania sociálnych služieb, v komunitných aktivitách, dobrovoľníckych alebo misijných aktivít alebo pobytom v komunitách postihnutých alebo ohrozených sociálnym vylúčením (do tohto kritéria sa nezapočítava účasť na organizovaní aktivačných prác alebo administratívna práca a podobné činnosti, aj keď boli vykonávané v kontakte s príslušníkmi cieľovej skupiny).
2. Pracovné skúsenosti, prax v oblasti sociálnej práce, prípadne práce v komunitách ohrozených alebo postihnutých sociálnym vylúčením (zohľadňuje sa napríklad dĺžka praxe, druh vykonávanej práce a dosiahnuté výsledky).
3. Odporúčanie a pracovné hodnotenie od predchádzajúcich zamestnávateľov alebo organizácií, s ktorými uchádzač spolupracoval.
4. Znalosť jazyka cieľovej skupiny (rómsky, maďarský a pod.)
5. Znalosť cieľovej skupiny (pobyt v nej a pod.).
6. Bezúhonnosť.

Každý úspešný uchádzač na pozíciu terénny asistent, ktorého výberová komisia vyberie na výberovom konaní na uvedenú pozíciu musí byť spôsobilý k právnym úkonom v plnom rozsahu a musí spĺňať podmienku bezúhonnosti. Pred podpisom pracovnej zmluvy doručí výpis registra trestov, nie starší ako 3 mesiace od dátumu realizovania výberového konania.

**Na výberové konanie budú pozvaní všetci záujemcovia, ktorí spĺňajú kvalifikačné predpoklady na danú pozíciu. Neúspešných kandidátov už obec nebude kontaktovať.**

**Miestom výkonu práce je: mestská časť Horné Kočkovce - Kolonka a kancelária v priestoroch Mestského úradu Púchov**

**Dátum predpokladaného nástupu do zamestnania je :15.01.2021**

**Popis práce Terénneho asistenta COVID:**

* komunikácia s obyvateľmi MRK a obcou za účelom zberu údajov o základných životných potrebách (voda, strava, prevencia, bývanie, komunikácia a informovanosť)
* zabezpečenie adresnej a cielene poskytovanej podpory krízovým tímom
* sprostredkovanie informácií spojených s COVID 19 z verejných inštitúcií smerom k obyvateľom MRK, obci a projektovému tímu
* distribúcia informačných manuálov a brožúr s cieľom zvýšiť osvetu pre ochorenie COVID 19 a iné pandémie (ako jej predchádzať a ako sa správať)
* denné monitorovanie situácie v pričlenenej MRK, počet navrátilcov zo zahraničia, ich situácia a bývanie v MRK
* informovanie o priebehu a spôsobe karantény, pomáha obyvateľom oboznámiť ich s postupmi
* pomoc obci pri zabezpečovaní výstupného akčného krízového plánu obce (postup v druhej vlne COVID 19 alebo inej pandémie)
* pomoc pri výkone opatrení v oblasti primárnej prevencie a zdravotnej osvety v súvislosti s ochorením COVIV-19 (pri testovaní, distribúcii rúšok, atď.)
* vedenie terénneho denníka činností, vrátane dochádzky

**Zásada nediskriminácie:**

*V súlade so zásadou rovnakého zaobchádzania je pri výberovom konaní je zakázaná diskriminácia z dôvodu pohlavia, náboženského vyznania alebo viery, rasy, príslušnosti k náboženskej alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, roku alebo iného postavenia. Zásadu rovnakého zaobchádzania v pracovnoprávnych vzťahoch a obdobných právnych vzťahoch ustanovuje zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon).*